**ZÁPISNICA O VYHODNOTENÍ PONÚK**

v zmysle § 53 ods. 9 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“)

**Číslo spisu:**  09484/2021/ODDVO-001

**Verejný obstarávateľ:** Banskobystrický samosprávny kraj, Námestie SNP 23, 974 01 Banská Bystrica

**Predmet zákazky:** **Zabezpečenie dodávok zemiakov pre organizácie BBSK\_Výzva č. 19**

**Vyhlásené:** Výzvou na predkladanie ponúk zverejnenou v systéme JOSEPHINE dňa 21.01.2022 a zaslanou všetkým záujemcom, zaradeným k momentu vyhlásenia výzvy do zriadeného dynamického nákupného systému (ďalej len „DNS“) s predmetom Dodávanie čerstvých potravín najvyššej akosti s uplatnením sociálneho aspektu

**Postup:** zákazka zadávaná v rámci zriadeného DNS (Výzva č. 1)

**Typ zákazky:** zákazka na dodanie tovaru

**Lehota na predkladanie ponúk (žiadostí o zaradenie do DNS):**

 25.10.2021 do 09:00 hod., elektronicky prostredníctvom komunikačného rozhrania systému JOSEPHINE.

**Lehota na predkladanie ponúk (v rámci zriadeného DNS):**

 29.06.2022 do 10:00 hod., elektronicky prostredníctvom komunikačného rozhrania systému JOSEPHINE.

**Otváranie ponúk (v rámci zriadeného DNS):**

29.06.2022 o 13:00 hod., prostredníctvom elektronického systému JOSEPHINE (Online sprístupnením ponúk).

Členovia komisie určení na vyhodnocovanie ponúk:

**Mgr. Matej Barla** koordinátor pre projekty sociálnej ekonomiky

 Rozvojová agentúra BBSK

**Mgr. Jana Vašičková**  odborná referentka pre verejné obstarávanie

 Banskobystrický samosprávny kraj

**Bc. Beáta Fulnečková** odborná referentka pre verejné obstarávanie

 Banskobystrický samosprávny kraj

**Zoznam všetkých uchádzačov, ktorí predložili ponuku v lehote na predkladanie ponúk**

1. AVAGRI s.r.o., Orgovanova 541, 980 02 Jesenské, IČO 53 75 81 29
2. BELSPOL s.r.o., Hronská 1037/27, 962 31 Sliač, IČO: 53 95 96 71.

Všetci uchádzači boli vyzvaní na predloženie ponúk na základe ich zaradenia do dynamického nákupného systému, a teda splnili všetky podmienky na zaradenie do DNS.

**Komisia vyhodnotila ponuky z hľadiska plnenia kritéria na vyhodnotenie ponúk a následne u uchádzača na 1. mieste v poradí vyhodnotila splnenie požiadaviek verejného obstarávateľa na predmet zákazky.**

**Zoznam vylúčených uchádzačov s uvedením dôvodu ich vylúčenia**

Neaplikuje sa.

**Dôvody vylúčenia mimoriadne nízkych ponúk**

Neaplikuje sa.

**Poradie uchádzačov a identifikácia úspešného uchádzača alebo úspešných uchádzačov s uvedením dôvodov úspešnosti ponuky alebo ponúk; podiel subdodávky, ak je známy**

|  |  |
| --- | --- |
| **POLOŽKY** | **IDENTIFIKÁCIA UCHÁDZAČA/NÁVRH UCHÁDZAČA NA PLNENIE KRITÉRIÍ - CELKOVÁ CENA ZA POLOŽKU** |
| **Okres BB** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 24 929,00 € s DPH |
| **Okres ZV** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 6 500,00 s DPH  |
| **Okres ZH** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 11 400,65 **EUR s DPH** |
| **Okres ŽA** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 3 520,00 **€ s DPH**  |
| **Okres BŠ** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 5 340,50 **EUR s DPH** |
| **Okres DT** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 4 331, 60 **EUR s DPH** |
| **Okres KA** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 198,75 **EUR s DPH** |
| **Okres BR** | 1. BELSPOL s.r.o., Hronská 1037/27, 962 31 Sliač, IČO: 53 95 96 71,**Návrh uchádzača na plnenie kritérií – celková cena za položku:** 9 448,00 **EUR s DPH** |
| **Okres LC** | 1. AVAGRI s.r.o., Orgovanova 541, 980 02 Jesenské , IČO: 53 75 81 29,**Návrh uchádzača na plnenie kritérií – celková cena za položku:** 10 230,50 **EUR s DPH**  |
| **Okres PT** | 1. AVAGRI s.r.o., Orgovanova 541, 980 02 Jesenské , IČO: 53 75 81 29,**Návrh uchádzača na plnenie kritérií – celková cena za položku:** 2 028,00 **EUR s DPH** |
| **Okres RA** | 1. AVAGRI s.r.o., Orgovanova 541, 980 02 Jesenské , IČO: 53 75 81 29,**Návrh uchádzača na plnenie kritérií – celková cena za položku:** 3 012,00 **EUR s DPH** |
| **Okres RS** | 1. AVAGRI s.r.o., Orgovanova 541, 980 02 Jesenské , IČO: 53 75 81 29,**Návrh uchádzača na plnenie kritérií – celková cena za položku:** 4 436,00 **EUR s DPH** |
| **Okres VK** | 1. AVAGRI s.r.o., Orgovanova 541, 980 02 Jesenské , IČO: 53 75 81 29,**Návrh uchádzača na plnenie kritérií – celková cena za položku:** 5 877,40**EUR s DPH**  |

**VYHODNOTENIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**

**OKRES: BB, ZV, ZH, ŽA, BŠ, DT, KA, BR**

**Uchádzač č. 1 BELSPOL s.r.o., Hronská 1037/27, 962 31 Sliač, IČO: 53 95 96 71**

Komisia preskúmala ponuku uchádzača a skonštatovala, že uchádzač predložil požadované doklady v zmysle SP – Titulný list, v ktorom okrem identifikačných údajov uchádzač priložil aj zoznam farmárov, od ktorých odoberá zemiaky. Uchádzač nepredložil vyplnenú prílohu č. 1 SP\_Katalóg.

Verejný obstarávateľ dňa 07.07.2022 vyzval uchádzača na doručenie vyplnenej prílohy č. 1 Katalóg – uchádzač jednotkové ceny položky zemiaky skoré a zemiaky neskoré zadal do systému JOSEPHINE, ponuku bolo možné vyhodnotiť.

Uchádzač dňa 07.07.2022 doručil verejnému obstarávateľovi vyplnenú prílohu č. 1 Katalóg. Komisia preskúmala uchádzačom predložený dokument a skonštatovala, že celková cena za celý predmet zákazky prekračuje predpokladanú hodnotu zákazky o 10%. Verejný obstarávateľ pri určení PHZ vychádzal z aktuálne platných cien (zber 03/2022) . Položky vo vyplnenej prílohe nie sú zmenené a sú vyplnené matematicky správne. Celková suma uvedená v Návrhu na plnenie kritéria sa nezhodovala s celkovou sumou uvedenou v elektronickom systéme JOSEPHINE. Verejný obstarávateľ 07.07.2022 odoslal uchádzačovi žiadosť o vysvetlenie. Uchádzač dňa 08.07.2022 odpovedal verejnému obstarávateľovi prostredníctvom komunikačného rozhrania systému JOSEPHINE. V správe uviedol, že cena mernej jednotky skorých zemiakov (výhodnejšia pre verejného obstarávateľa) uvedená v priloženom Katalógu je správna a v systéme JOSEPHINE bola nesprávne nahodená vyššia suma predmetnej položky. Verejný obstarávateľ editoval cenu MJ položky zemiaky skoré v systéme JOSEPHINE tak, aby sa jednotková cena zhodovala s jednotkovou cenou uvedenou v prílohe č. 1 Katalóg. Zmenou jednotkovej ceny nedošlo k zmene poradia uchádzačov.

Komisia preskúmala vyplnenú prílohu – zoznam dodávateľov/farmárov, od ktorých uchádzač tovar odoberá. Komisia konštatuje, že uchádzačom predložené dokumenty spĺňajú požiadavky tak, ako ich verejný obstarávateľ zadefinoval v opise predmetu zákazky.

Komisia zároveň konštatuje, že v zmysle súťažných podkladov časti A. Pokyny na vypracovanie ponuky a všeobecné informácie, bodu 3. Typ zmluvy uchádzač predložením ponuky vyjadril súhlas so zmluvnými podmienkami uvedenými v záväznom návrhu Kúpnej zmluvy, ktorá tvorí prílohu č. 2 Súťažných podkladov.

Nakoľko z predložených dokladov komisii vyplynulo splnenie všetkých požadovaných náležitostí týkajúcich sa predmetu zákazky komisia skonštatovala, že ponuka uchádzača splnila všetky požiadavky verejného obstarávateľa na predmet zákazky.

**VYHODNOTENIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**

**OKRES: LC, PT, RA, RS, VK**

**Uchádzač č. 1 AVAGRI s.r.o., Orgovanova 541, 980 02 Jesenské , IČO: 53 75 81 29**

Komisia preskúmala ponuku uchádzača a skonštatovala, že uchádzač predložil požadované doklady v zmysle SP. Uchádzač predložil vyplnený Titulný list ponuky, Návrh na plnenie kritérií a vyplnenú prílohu č. 1 SP\_katalóg.

Komisia preskúmala uchádzačom predložený návrh na plnenie kritérií a skonštatovala, že celková cena za celý predmet zákazky neprekračuje predpokladanú hodnotu zákazky, položky nie sú zmenené a sú vyplnené matematicky správne. Celková suma uvedená v Návrhu na plnenie kritéria sa zhoduje s celkovou sumou uvedenou v elektronickom systéme JOSEPHINE. Komisia preskúmala vyplnenú prílohu – zoznam dodávateľov/farmárov, od ktorých uchádzač tovar odoberá. Komisia konštatuje, že uchádzačom predložené dokumenty spĺňajú požiadavky tak, ako ich verejný obstarávateľ zadefinoval v opise predmetu zákazky (uchádzač odoberá zemiaky od SHR).

Komisia zároveň konštatuje, že v zmysle súťažných podkladov časti A. Pokyny na vypracovanie ponuky a všeobecné informácie, bodu 3. Typ zmluvy uchádzač predložením ponuky vyjadril súhlas so zmluvnými podmienkami uvedenými v záväznom návrhu Kúpnej zmluvy, ktorá tvorí prílohu č. 2 Súťažných podkladov.

Nakoľko z predložených dokladov komisii vyplynulo splnenie všetkých požadovaných náležitostí týkajúcich sa predmetu zákazky komisia skonštatovala, že ponuka uchádzača splnila všetky požiadavky verejného obstarávateľa na predmet zákazky.

**Záverečné stanovisko komisie.**

Komisia vyhodnotila ponuky z hľadiska plnenia kritéria (najnižšia cena) a následne pristúpila k vyhodnoteniu požiadaviek na predmet zákazky u uchádzača, ktorý sa z hľadiska plnenia kritéria umiestnil na prvom mieste v poradí v jednotlivých okresoch. Komisia skonštatovala, že ponuka uchádzača, **BELSPOL s.r.o., Hronská 1037/27, 962 31 Sliač, IČO: 53 95 96 71**, splnila požiadavky na predmet zákazky a v okresoch **BB, ZV, ZH, ŽA, BŠ, DT, KA, BR** sa umiestnila na prvom mieste v poradí a odporúča verejnému obstarávateľovi, aby túto ponuku prijal a s uchádzačom uzavrel zmluvu. V okresoch **LC, PT, RA, RS, VK** sa na prvom mieste v poradí umiestnil a požiadavky na predmet zákazky splnil uchádzač **AVAGRI s.r.o., Orgovanova 541, 980 02 Jesenské , IČO: 53 75 81 29** a komisia odporúča verejnému obstarávateľovi, aby túto ponuku prijal a s uchádzačom uzavrel zmluvu.

Členovia komisie prehlasujú, že s obsahom zápisnice v plnej miere súhlasia.

V Banskej Bystrici, dňa 07. 07. 2022

Členovia komisie s právom vyhodnocovať ponuky:

**Mgr. Matej Barla**  (odsúhlasené elektronicky)

**Mgr. Jana Vašičková** (odsúhlasené elektronicky)

**Bc. Beáta Fulnečková** (odsúhlasené elektronicky)